Tirsdag morgen stødte en bil sammen med en bus ved Ilbro ved Hjørring.

Ulykken skete halv syv da en bilist kørte ud foran en bus, der kom kørende ad Sæbyvej. Chaufføren i bussen, der ikke havde passagerer med, kunne ikke undgå at ramme bilen. Bilen blev skubbet ud i rabatten, og både føreren og passageren sad fastklemt og måtte hjælpes ud af bilen af redningsmandskabet. Vagtchefen ved Nordjyllands Politi, Poul Badsberg, oplyser, at føreren er kørt til sygehuset. Hans tilstand er ikke nærmere kendt, men skulle ikke være livstruende. Passageren slap uden skrammer, mens buschaufføren fik mindre skrammer.